Bridget Oppenheimer sterf | Maroela Media
Bridget Oppenheimer, die weduwee van mynmagnaat Harry Oppenheimer, is Woensdag in die ouderdom van 92 oorlede.
Volgens die Business Day het Oppenheimer Woensdag in haar slaap heengegaan. ŉ Woordvoerder van die familie het bevestig dat sy ŉ kort siekbed gehad het.
Sir Harry Oppenheimer is in Augustus 2000 in die ouderdom van 91 oorlede.
Haar kinders, Mary Slack en die tweede rykste man in Afrika, Nicky Oppenheimer, het aan die koerant gesê hul ma het ŉ vol lewe gehad. “Ons vier haar en haar talle prestasies op so baie velde. Haar kinders, kleinkinders en agterkleinkinders sal haar baie mis.”
Die rolprentvervaardiger Anant Singh en sy vrou Vanashree het gesê Oppenheimer se afsterwe is ŉ verlies vir die perderesiesbedryf en die hele land. Anant het haar beskryf as ŉ “merkwaardige vrou wat baie trots was op die tyd wat sy tydens die Tweede Wêreldoorlog as ŉ verpleegster op Robbeneiland gewerk het”.
Oppenheimer was veral bekend as eienaar van resiesperde. Haar perde het die Durban July ses keer gewen.
Bloem-man skiet glo sy vorige baas